Мелания Павлович

аматеризем (ґлума, шпиванє)ПохованаНови теметов у Новим СадзеПрипознаняСтриберна плакета АРТ Дядя, 
Награда Невен,

Златна значка КПЗ Сербиї, 

Повеля ССРН Войводини,

Искри култури КПЗ Войводини,

Орден роботи зоз стриберним венцом (1988)
Мелания Павлович (*9. октобер 1932—†9. новембер 2002) дипломовани економист, поетеса, театрални аматер, вокална солистка и член хору.

 Биоґрафия 
Мелания Павлович (народзена Джуня) ше народзела у Руским Керестуре 9. октобра 1932. року. Оцец Єфрем, ремеселнїк, мац Леона (дзивоцке презвиско Кишпетьо). Младша шестра Гелена. Мелания основну школу (1939–1943) и нїзшу ґимназию зоз малу матуру (1945–1948) закончела у своїм родзеним валалє, а штредню економску школу у Бечею (1948–1951). Економски факултет закончела попри роботи и дипломовала 1972. року. Першу службу достала у Землєдїлскей задруґи Перши май у Руским Керестуре (1951–1958).

Мелания Джуня ше одала за Янка Павловича и мали сина Звонимира. 

Року 1958. Мелания Павлович ше зоз фамилию преселєла до Нового Саду и предлужела робиц як банкарски службенїк (1958–1967). Кед ше НВП Руске слово преселєло до Нового Саду, Мелания Павлович преходзи на роботу до того подприємства и постава руководитель рахунководства аж по одход до старосней пензиї (1967–1989).

У 1995. року Мелания Павлович постала ґдовица. Од того часу ше єй здравє почало вше баржей погоршовац. Пожила ище нєполни седем роки. 

Умарла 9. новембра 2002. року. Похована є на Новим теметове у Новим Садзе.

 Литературна творчосц и аматерска дїялносц 
Мелания Павлович писала писнї, кратки приповедки и театрални фалати за дзеци як и поезию за старших. Першу писню Шорови школяр обявела у дзецинским часопису Пионирска заградка 1947. року. Литературни роботи частейше обявйовала од 1960. року у часопису Пионирска заградка, Змай, Hlas ľ udu, Pobijeda za mlađe, Тик так, и у Народних календарох, у новинох Руске слово (у подлїстку Литературне слово), од 1970. року почала обявйовац  у часопису Шветлосц поезию за старших. 

Писнї єй прекладани на сербски, українски, словацки, мадярски, македонски, румунски, чески, болгарски, италиянски, турски и словенски язик. Твори єй заступени и у антолоґийох на руским, болгарским и польским язику.

Обявела: Зборнїк поезиї за дзеци Нїтки 1971, Веселинка 1974 Сонне бавенє 1982, Зборнїк поезиї Габи одходу 1984, кнїжку приповедкох и сказкох за дзеци Били жаданя 1988. року, писнї за дзеци на сербским язику Веселиште 1990. року и кнїжку Яр у моїм шерцу - Пролеће у мом срцу 1992. року. Свою кнїжку Розбавене лєто нє дожила видзиц бо кнїжка вишла у априлу 2003. року а Мелания умарла пол рока пред тим.  

Зоз културно–уметнїцку дїялносцу ше почала занїмац ище як школярка керестурскей нїзшей ґимназиї. През цали час своєй роботней активносци занїмала ше и зоз литературну творчосцу и културно–уметнїцким аматеризмом, особлїво после того як ше преселєла до Нового Саду. Була вецей роки член хору и вокални солиста у КУД Максим Горки. У тим периодзе як солиста и у дуету зоз Зденку Орос зняла значне число руских народних писньох, хтори ше и нєшка емитую у руских музичних емисийох Радио Нового Саду.

 Награди и припознаня 
За свою вредну роботу на културно–уметнїцким планє достала значне число наградох и припознаньох, спомедзи котрих наведземе лєм значнєйши: Плакета КУД Максим Горки за 30 роки активносци, Стриберна плакета АРТ Дядя за 25 роки театралней роботи, Награда Невен за кнїжку поезиї за дзеци Веселинка, Златна значка КПЗ Сербиї, Повеля ССРН Войводини, Искри култури КПЗ Войводини и Орден роботи зоз стриберним венцом (1988).

Мелания Павлович ше опробовала и як автор драмских фалатох и драмских сличкох за дзеци, з найвекшей часци виводзених прейґ радия. Попри тим як драмски аматер, Мелания Павлович у вельким чишлє радио драмох на руским язику, як за дзеци так и за старших, участвовала як интерпретатор рижних улогох.    

 Ориґинални драмски твори за дзеци 

 Розгварка школских стварох, радио забава, 1974.

 Вше ци нове дахто пове, радио забава, 1979.

 Драга єдней роси, драмска сличка у стиху, 1982.

 Свой пан, драма за дзеци, 1982. (обявена и на македонским 1985.)

 Ранши розгварки, драмска сличка (обявена и на мадярским)

 Заячи совити, драмска сличка

 Дарунок билей голубици, драмска сличка, 1990

 Ура, ура бабура, драма за дзеци, обявена з насловом „Вилєт”, 1989

 Врацени сон, драма за дзеци, 1993. (обявена и на македонским).

Зоз драмску дїялносцу як ґлумица-аматер почала ше занїмац ище як шклярка керестурскей ґимназиї. Теди одбавела свою першу драмску улогу у театралним фалаце Майска ноц М. В. Ґоґоля у режиї єй професора и познатого театралного дїяча Петра Ризнича Дядї.
+ Ґлумела у театралних фалатох Рок<div style="text-align: center;">Театрални фалатУлогаМесто1946.М. В. Ґоґоль: МАЙСКА НОЦРуски Керестур1947.Й. С. Попович: КИР ЯНЯ<div style="text-align: center;">”1948.ҐОМБИЧКА<div style="text-align: center;">”1948.Б. Нушич: НАШО ДЗЕЦИ<div style="text-align: center;">”1952.В. Ванченко: ЗАВРАЧАНЕ БЛАГОҐруня<div style="text-align: center;">”1953.М. В. Ґоґоль: МАЙСКА НОЦ<div style="text-align: center;">”1958.Д. Добричанин: ЗАЄДНЇЦКИ КВАРТЕЛЬЛола<div style="text-align: center;">”1968.Й. С. Попович: ЗЛА ЖЕНА<div style="text-align: center;">”1975.Иван Барч: МАЦ<div style="text-align: center;">Нови Сад1978.Лю. Симович: ЧУДО У ШАРҐАНЄИкония<div style="text-align: center;">”1981.Ґинтер Ґрас: ПОТОПБети<div style="text-align: center;">”1993.С. Мрожек: ТАНҐОЕвґения<div style="text-align: center;">”

ТЕКСТИ ПИСНЬОХ
+ У народним духу ЧЕРВЕНЕ ПУПЧЕРокНаслов текстаАвтор музикиРокНаслов текстаАвтор музики1998.Писньо мояСлавко Загорянски1997.Гаї-буїТатиана Барна1997.Мойо авточкаТатиана Барна ЧЕРВЕНЕ ПУПЧЕ 1997.Бабки рахую (Десанка 
Максимович/прешп.)Маґдалена Горняк-ЛеласРокНаслов текстаАвтор музики1998.Ганча и бабкаМаґдалена Горняк-Лелас1970.Лєдво чекамЯким Сивч1998.Ярнї шепотТатиана Барна1971.КухаркаМаґдалена Горняк-Лелас2001.Била гвиздочкаТатиана Барна1974.Писня мацериЮрий Цимбора2001.Жимно булоЙовґен Надь1974.Найкрасши гласВитомир Бодянец2001.Пришла ярТатиана Барна1976.На вешелєМаґдалена Горняк-Лелас2002.Дуел (трогласно)Татиана Барна1976.СонМаґдалена Горняк-Лелас2002.Писня яриТатиана Барна1979.У лєше вжимеИриней Тимко2009.Приход яриКристина Малацко1980.Чи ви знацеМаґдалена Горняк-Лелас2009.КрасавецМарияна Колошняї1986.Любим приповедкиМихал Лїкар2009.Била мелодияТатяна Ґовля1991.КнїжкаВладимир Семан2009.Ми шпивамеМаґдалена Горняк-Лелас1993.Машля занєдзбанаМаґдалена Горняк-Лелас(?)ОвоцнїкВладимир Колбас1994.Мам я...Маґдалена Горняк-Лелас1994.Сонни лєтТатиана Барна РУЖОВА ЗАГРАДКА 1996.Букет на розходзеМаґдалена Горняк-ЛеласРокНаслов текстаАвтор музики1996.Глас природиМаґдалена Горняк-Лелас1995.Витров дарунокТатиана Барна

 Ґалерия 

 Литература 

 Оливера Шиячки: Здогадованє на Меланию Павлович, Studia Ruthenica, Дружтво за руски язик, литературу и културу, ч. 13, 2008, б. 136.

 Мр Лука Гайдукович: Мелания Павлович у Едициї „Стражилово”, Studia Ruthenica, Дружтво за руски язик, литературу и културу, ч. 13, 2008, б. 137-14тво 1.

 Дюра Латяк: Мелания Павлович – як поета, драмски писатель и глумец-аматер, Studia Ruthenica, Дружтво за руски язик, литературу и културу, ч. 13, 2008, б. 142-146.

 Ирина Гарди Ковачевич: Мудросц бависка, Творчосц за дзеци Меланиї Павлович, Studia Ruthenica, Дружтво за руски язик, литературу и културу, ч. 13, 2008, б. 147-156.

 Владимир Бесерминї: Мелания Павлович „Нїтки”,Studia Ruthenica, Дружтво за руски язик, литературу и културу, ч. 13, 2008, б. 157-162.

 Вонкашнї вязи 

 Мелания Римар, Мелания Павлович 55 роки зоз Заградку, Studia Ruthenica, Дружтво за руски язик, литературу и културу, ч.16, 2011, 63-65.

 Єлисавета Бульовчич Вучетич: Длуго най ше чита - Поетеси Меланиї Павлович за 80. родзени дзень, Studia Ruthenica, Дружтво за руски язик, литературу и културу, ч. 20, 2015, б.168

 Мелания Павлович, список текстох за композициї, Червена ружа 1962-2011, том 2,  Завод за културу войводянских Руснацох и Дом култури Руски Керестур, Нови Сад, 2014,  б. 521

Катеґория:Руснаци у Сербиї
Катеґория:Керестурци
Катеґория:Службенїки
Катеґория:Писателє
Катеґория:Ґлумци
Катеґория:Шпиваче
Катеґория:Одликовани
Катеґория:Народзени 1932
Катеґория:Умарли 2002
Катеґория:9. октобер
Катеґория:9. новембер